wickkiey/tamil-wikipedia-chunked huggingface dataset:
# புதிய கைலாச கோயில்

**புதிய கைலாச கோயில்** (*Naba Kailash Mandir*) என்பது இந்தியாவின் மேற்கு வங்காளத்தின் புர்பா பர்தமான் மாவட்டத்தின் கல்னா நகரில் உள்ள ஒரு சிவன் கோயிலாகும். 1809ஆம் ஆண்டில் முடிக்கப்பட்ட இந்த கோயில் அமைப்பு, இரண்டு மைய வட்டங்களின் கலவையைக் கொண்டுள்ளது. இதில் 108 சிறிய கோயில்கள் உள்ளன. ஒவ்வொன்றும் சிவனுக்கு அர்ப்பணிக்கப்பட்டுள்ளன. 108 என்பது ஒரு செபமாலையில் உள்ள மணிகளின் எண்ணிக்கையைக் குறிக்கிறது. மேலும் இந்த கோயிலின் சுவர்களில் மகாபாரதம், இராமாயணக் காட்சிகள் சித்தரிக்கப்பட்டுள்ளன. வெளி வட்டத்தில் எழுபத்து நான்கு கோயில்களும், உள் வட்டத்தில் முப்பத்து நான்கு கோயில்கள் உள்ளன. இந்த 108 கோயில்களில் ஒவ்வொன்றிலும் ஒரு சிவலிங்கம் உள்ளது.
# புதிய கைலாச கோயில்

## அமைப்பு

புதிய கைலாச கோவிலில் 108 சிவன் கோயில்கள் இரண்டு வட்ட வடிவில் அமைக்கப்பட்டுள்ளன. இரண்டு வட்டங்களாக அமைக்கப்பட்டுள்ள இந்த கோயில்களில், 74 கோயில்கள் வெளி வட்டத்திலும், 34 கோயில்கள் உள் வட்டத்திலும் அமைந்துள்ளன. வெளி வட்டத்தின் மேற்குப் பகுதியில் அதிகமாக கோயில்கள் உள்ளன. இரண்டு வட்டங்களாக அமைந்த 108 கோயில்களும் அட்-சலா பாணி கட்டிடக்கலையில் கட்டப்பட்டுள்ளன. உட்புற வட்டத்தின் சுற்றளவு சுமார் 336 அடி (102 மீ) மற்றும் வெளிப்புற வட்டத்தின் சுற்றளவானது சுமார் 710 அடி (220 மீ) ஆகும். இந்த கோயில்கள் குறைந்த உயரமுள்ள அடித்தள-பல்தர்களில் கட்டப்பட்டுள்ளன. மேலும் இவை ஒன்றுக்கொன்று அருகில் உள்ளன. இந்தக் கோயில்கள் சுமார் 20 அடி (6.1 மீட்டர்) உயரமும், 9 அடி (3.9 மீட்டர்) அகலமும் கொண்டவை. வெளி வட்டத்தின் மேற்குப் பகுதியில் உள்ள கோயில் பஞ்ச-ரத்னா பாணியில் கட்டப்பட்டுள்ளது. எட்டு படிகள் கொண்ட மண்டபம் உள்ளது. இந்தக் கோயில் 6 அடி உயரம் (1.8 மீட்டர் அடிப்பகுதி) கொண்ட பலிபீடத்தின் மீது அமைந்துள்ளது. மேலும் கோயிலின் உயரம் 35 அடி (11 மீட்டர்) ஆகும். இந்தக் கோயிலின் தற்போதைய பெயர் ஜலேசுவர் கோயில். இரண்டு வட்டங்களின் மையத்திலும் ஒரு கிணறு உள்ளது. இது கோயிலின் நீர்த் தேவைகளைப் பூர்த்தி செய்கிறது.
# பூவையார்

## தொழில்

பூவையார் சூப்பர் சிங்கர் ஜூனியர் 6 போட்டியில் கலந்துகொண்டு இரண்டாம் இடத்தைப் பிடித்தார். இவர் ஹிப்ஹாப் தமிழா ஆதியுடன் இணைந்து *நட்பே துணை* (2019) படத்தில் ஒரு பாடலைப் பாடினார். பூவையர் *பிகில்* (2019) படத்தில் விஜய் மற்றும் சங்கீதா ராஜேஷ்வரனுடன் இணைந்து " வெறித்தனம் " பாடலைப் பாடினார், மேலும் அந்தப் பாடலிலிலும் தோன்றினார். பூவையர் *50/50* (2019) படத்தில் "கோலமாவு கோகிலா" பாடலைப் பாடினார். இந்தப் படம் யோகி பாபுக் கொண்டு படமாக்கபட்டது. இது *கோலமாவு கோகிலாவின்* "கல்யாண வயசு" பாடலால் தாக்கம் பெற்றது. பின்னர் இவர் *மாஸ்டர்* (2021), *அந்தகன்*, *கோப்ரா* ஆகிய படங்களிலும் தோன்றியுள்ளார்.
|-
|}
# பூவையார்

## தொழில்

### தொலைக்காட்சி

| 2019 | *சூப்பர் சிங்கர் ஜூனியர் 6* | போட்டியாளர் | விஜய் தொலைக்காட்சி | இரண்டாவது இடத்தைப் பிடித்தார் |
| --- | --- | --- | --- | --- |
| 2025 | குக்கு வித் கோமாளி - பருவம் -6 | கோமாளி | விஜய் தொலைக்காட்சி | } |
# கே. ஜி. பழனிசாமிக் கவுண்டர்

**கே. ஜி. பழனிசாமிக் கவுண்டர்** (*K. G. Palanisamy Gounder*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் காங்கேயம் பகுதியினைச் சேர்ந்தவர். காங்கேயம் உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காங்கேயம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கே. பாண்டியராஜ்

**கே. பாண்டியராஜ்** (*K. Pandiaraj*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் காமயக்கவண்டான்பட்டி கிராமத்தினைச் சேர்ந்தவர். திருச்சிராப்பள்ளி புனித ஜோசப் உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உத்தமபாளையம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பி. எம். பெரியகருப்பன் அம்பலம்

**பி. எம். பெரியகருப்பன் அம்பலம்** (*M. Periyakaruppan Ambalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் கோட்டக்குடி கிராமத்தினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மேலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஏ. வி. பி. பெரியவலகுருவ ரெட்டியார்

**ஏ. வி. பி. பெரியவலகுருவ ரெட்டியார்** (*A. V. P. Periavala Guruya Reddi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் கள்ளிக்குடி பகுதியினைச் சேர்ந்தவர். மதுரை, பசுமலை உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருமங்கலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மாலிப்டோவனேடேட்டு வினையாக்கி

**மாலிப்டோவனேடேட்டு வினையாக்கி** (*Molybdovanadate reagent*) என்பது மாலிப்டேட்டு அயனி வனேடேட்டு அயனி இரண்டையும் கொண்ட ஒரு கரைசல் ஆகும். பொதுவாக பாசுபேட்டு அயனி உள்ளடக்கத்தை தீர்மானிப்பதில் இது பயன்படுத்தப்படுகிறது. பயன்படுத்தப்படும் வினையாக்கியில் பெர்குளோரிக் அமிலம், கந்தக அமிலம் அல்லது நைட்ரிக் அமிலம் போன்ற வலுவான அமிலம் சேர்க்கப்பட்ட அம்மோனியம் மாலிப்டோவனேடேட்டு கரைசல் இருக்கும். மது, கலனில் அடைக்கப்பட்ட பழங்கள், பழப்பாகு, பழக்கூழ் போன்ற பிற பழம் அடிப்படையிலான தயாரிப்புகளின் பகுப்பாய்வு போன்ற நோக்கங்களுக்காக பயன்படுத்தப்படுகிறது.
# மாலிப்டோவனேடேட்டு வினையாக்கி

## இயற்பியல் பண்புகள்

மாலிப்டோவனேடேட்டு வினையாக்கி மணமற்றது. தெளிவான, மஞ்சள் நிற திரவமாகத் தோன்றும். சுவாசித்தால் தீங்கு விளைவிக்கும். புற்றுநோயை உண்டாக்கும். கண்களில் தீக்காயங்களை ஏற்படுத்தும்.
# அரியானா தொடக்கக் கல்வித் துறை

**அரியானா தொடக்கக் கல்வித் துறை** (*Department of Elementary Education, Haryana*) என்பது இந்தியாவின் அரியானா மாநில அரசின் ஒரு பிரிவாகும். இப்பிரிவு அரியானா மாநிலத்தின் பள்ளிக் கல்வியைக் கவனிக்கிறது.
# அரியானா தொடக்கக் கல்வித் துறை

## வரலாறு

1966 ஆம் ஆண்டு பஞ்சாபில் இருந்து அரியானா மாநிலம் பிரிக்கப்பட்டபோது, தனி தொடக்கக் கல்வித் துறையின் தேவை எழுந்தது. எனவே, 1966 ஆம் ஆண்டு, அரியானாவிற்கு தனி தொடக்கக் கல்வித் துறை நிறுவப்பட்டது.
# அரியானா தொடக்கக் கல்வித் துறை

## விளக்கம்

அரியானா அரசு நடத்தும் அரசு தொடக்கப் பள்ளிகளுக்கு தொடக்கப் பள்ளி ஆசிரியர்களை பணியமர்த்தும் பொறுப்பு இந்தத் துறைக்கு உண்டு. பள்ளி இறுதித் தேர்வுகளை நடத்தும் அரியானா பள்ளிக் கல்வி வாரியத்தையும் இந்தத் துறை நடத்துகிறது.
# கிசன்போல் சட்டமன்றத் தொகுதி

**கிசன்போல் சட்டமன்றத் தொகுதி** *( Kishanpole Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜெய்ப்பூர் மாவட்டத்தில் அமைந்துள்ளது. கிசன்போல், ஜெய்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கிசன்போல் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | சிறி ராம் கோட்வாலா | இந்திய தேசிய காங்கிரசு</br> |  |
| 1977 | கிர்தாரி லால் பார்கவா | ஜனதா கட்சி |  |
| 1980 | சிறி ராம் கோட்வாலா | இந்திய தேசிய காங்கிரசு (இ) |  |
| 1985 | கிர்தாரி லால் பார்கவே | rowspan=3 | பாரதிய ஜனதா கட்சி</br> |
| 1990 | இராமேசுவர் பரத்வாச் (மூர்த்திகர்) |  |  |
| 1993 |  |  |  |
| 1998 | மகேசு சோசி | இந்திய தேசிய காங்கிரசு</br> |  |
| 2003 | மோகன் லால் குப்தா | rowspan=3 | பாரதிய ஜனதா கட்சி</br> |
| 2008 |  |  |  |
| 2013 |  |  |  |
| 2018 | அமின் காக்சி | rowspan=2 | இந்திய தேசிய காங்கிரசு</br> |
| 2023 | } |  |  |
# இரேவாரி கெரா

**இரேவாரி கெரா** (*Rewari Khera*) இந்தியாவின் அரியானா மாநிலத்திலுள்ள பிவானி மாவட்டத்தில் உள்ள ஒரு கிராமமாகும். மாவட்டத் தலைமையக நகரமான பிவானியிலிருந்து வடகிழக்கில் தோராயமாக 12 கிலோமீட்டர் (7.5 மைல்) தொலைவில் அமைந்துள்ளது. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த கிராமத்தில் 922 வீடுகளில் 4,924 மக்கள் வாழ்ந்தனர். இவர்களில் 2,588 ஆண்களும் 2,336 பெண்களும் இருந்தனர்.  
இரேவாரி கெரா கிராமம் விவசாயத்தை அடிப்படையாகக் கொண்டு பொருளாதாரத்திற்கு பெயர் பெற்ற கிராமமாகும். இங்கு பெரும்பாலான கிராமவாசிகள் விவசாயத்தில் ஈடுபட்டுள்ளனர். சாலைகள் மற்றும் நெடுஞ்சாலைகளின் வலையமைப்பு மூலம் அருகிலுள்ள நகரங்களுடன் நன்கு இணைக்கப்பட்டுள்ளது. இரேவாரி கெராவிற்கு அருகிலுள்ள நகரம் பவானி கெரா கிராமமாகும். இக்கிராமம் சுமார் 10 கிலோமீட்டர் தொலைவில் உள்ளது. இந்த கிராமத்தில் தில்லி-பாசில்கா பாதையில் அமைந்துள்ள ஒரு தொடருந்து நிலையமும் உள்ளது.  
இரேவாரி கிராமம் அரசாங்கத்தால் எடுக்கப்பட்ட சில மேம்பாட்டு முயற்சிகளைக் கண்டுள்ளது. 2018 ஆம் ஆண்டில் அரியானா அரசாங்கத்தின் நேர்த்தியான கிராத் திட்டம் என்ற திட்டத்தின் கீழ் இந்த கிராமம் "நேர்த்தியான கிராமம் " என்று அறிவிக்கப்பட்டது. கிராமத்திற்கு மின்சாரம், நீர் வழங்கல் மற்றும் சுகாதார வசதிகள் போன்ற அடிப்படை வசதிகளை வழங்குவதை இந்த முயற்சி நோக்கமாகக் கொண்டதாகும்.
# காரக் குர்து

**காரக் குர்து** (*Kharak Khurd*) இந்தியாவின் அரியானா மாநிலத்திலுள்ள பிவானி மாவட்டத்தில் உள்ள ஒரு கிராமமாகும். மாவட்டத் தலைமையக நகரமான பிவானியிலிருந்து வடகிழக்கில் தோராயமாக 20 கிலோமீட்டர் (12 மைல்) தொலைவில் அமைந்துள்ளது. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த கிராமத்தில் 990 வீடுகளில் 5,113 பேர் வாழ்ந்தனர். இவர்களில் 2,703 ஆண்களும் 2,410 பெண்களும் இருந்தனர்.  
காரக் கலன் மற்றும் காரக் குர்த் ஆகிய கிராமங்கள் அருகருகே இருப்பதால், இரண்டிற்கும் இடையே ஒரு எல்லையை அடையாளம் காண்பது கடினமாகும். காரக் குர்த்தில் உள்ள முக்கிய வழிபாட்டுத் தலம் தாதி தமோலி தேவி மற்றும் உத்தம்வாலா (உத்திமாலா) ஆகியனவாகும். இக்கோயில் கிராமத்தின் வடக்கே அமைந்துள்ள ஒரு பெரிய கோயிலாகும். பெரும்பாலான கிராமவாசிகள் விவசாயம், மற்றும் வணிகத்தை அவர்களின் வாழ்வாதாரமாக நம்பியுள்ளனர். தாதரி ஊட்டி கால்வாய் இப்பகுதியில் விவசாய நீர்ப்பாசனத்திற்கான முக்கிய ஆதாரத்தை வழங்குகிறது.  
காரக் குர்து கிராம சாலை மற்றும் தொடருந்து வழியாக நன்கு இணைக்கப்பட்டுள்ளது. கலிங்கா என்ற அருகிலுள்ள கிராமம், காரக்கிலிருந்து சுமார் நான்கு கிலோமீட்டர் தொலைவில் அமைந்துள்ளது.
# காரக் குர்து

## அரசியல்

பாரதிய சனதா கட்சியின் சட்டமன்ற உறுப்பினரான பிசும்பர் வால்மீகி, காரக் குர்து தொகுதியை சட்டமன்றத்தில் பிரதிநிதித்துவப்படுத்துகிறார்.
# பாகன்வாலா

**பாகன்வாலா** (*Baganwala*) இந்தியாவின் அரியானா மாநிலத்திலுள்ள பிவானி மாவட்டத்தில் உள்ள ஒரு கிராமமாகும். தோசம் நகரத்தின் ஒரு பகுதியாகவும் ஒரு சட்டமன்றத் தொகுதியாகவும் இக்கிராமம் திகழ்கிறது. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த கிராமத்தில் 690 வீடுகளில் 3543 பேர் அளவுக்கு மக்கள் வாழ்ந்தனர். இவர்களில் 1,914 ஆண்களும் 1,629 பெண்களும் இருந்தனர். தோசம் என்ற நகரம் இக்கிராமத்திற்கு அருகில் உள்ளது. பிவானி மக்களவைத் தொகுதிக்கு உட்பட்ட கிராமமாகவும் உள்ளது.
# ஆதர்சு நகர் சட்டமன்றத் தொகுதி, இராசத்தான்

**ஆதர்சு நகர் சட்டமன்றத் தொகுதி** *(Adarsh Nagar Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜெய்ப்பூர் மாவட்டத்தில் அமைந்துள்ளது. ஆதர்சு நகர், ஜெய்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# ஆதர்சு நகர் சட்டமன்றத் தொகுதி, இராசத்தான்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | அசோக் பர்னாமி | rowspan=2 | பாரதிய ஜனதா கட்சி</br> |
| 2013 |  |  |  |
| 2018 | இரபீக் கான் | rowspan=2 | இந்திய தேசிய காங்கிரசு</br> |
| 2023 |  |  |  |
# சகரன்வாசு

**சகரன்வாசு** (*Saharanwas*) இந்தியாவின் அரியானா மாநிலத்திலுள்ள இரேவாரி மாவட்டத்தில் உள்ள ஒரு கிராமமாகும். நர்னௌல்-மகேந்திரகர் சாலையில் இரேவாரி நகரத்திலிருந்து 5 கிலோமீட்டர் (3.1 மைல்) தொலைவில் இக்கிராமம் அமைந்துள்ளது.  
2003 ஆம் ஆண்டு வெளியிடப்பட்ட ஓர் அறிக்கை, இந்த கிராமத்தை "பெரிய கிராமம்" என்று விவரித்தது. சுமார் 600 வீடுகளும் 2000 வாக்காளர்களும் இங்கு வசித்து வந்தனர். பெரும்பான்மையான மக்கள் பட்டியல் சாதியினராக பட்டியலிடப்பட்டிருந்தனர்.  
கிராமத்தின் தலைவராகச் செயல்படும் சர்பஞ்ச் பதவி, ஒன்பது பேர் கொண்ட ஒரு கிராம பஞ்சாயத்தின் (உள்ளூர் நிர்வாக அமைப்பு) உதவியுடன், அகிர் சமூகத்தைச் சேர்ந்த ஒரு குறிப்பிட்ட குடும்பத்தால் கட்டுப்படுத்தப்படுகிறது. "பஞ்சாயத்து நிலத்தின் பெரும்பகுதி மற்றும் பொதுவான கிராம நிலம் உட்பட" பெரும்பாலான நிலங்களைக் கட்டுப்படுத்துவதும் அகிர் சமூகமாகும். 2003 ஆம் ஆண்டு கிராம பஞ்சாயத்தின் செயல்திறன் குறித்து நேர்காணல் செய்யப்பட்டபோது, சர்பஞ்ச் விரக்தியை வெளிப்படுத்தினார், பணிகள் பெரும்பாலும் அதன் கட்டுப்பாட்டிற்கு வெளியே உள்ள நிர்வாக சிக்கல்களால் தடைபட்டதாகக் கூறினார்.  
கிராமத்தில் ஒரு சட்ட ஆலோசனை மையமும் ஆயுர்வேத மருத்துவமனையும் இருந்தன.  
சகரன்வாசு கிராமம் அரியானா மாநில சட்டப்பேரவை உறுப்பினர் அச்சய் சிங் யாதவின் பிறந்த ஊராகும்.
# துங்கர்வாசு

**துங்கர்வாசு** (*Dungarwas*) இந்தியாவின் அரியானா மாநிலத்திலுள்ள இரேவாரி மாவட்டத்தில் உள்ள ஒரு கிராமமாகும். துங்கெர்வாசு என்ற பெயராலும் இக்கிராமம் அழைக்கப்படுகிறது. இரேவாரி-தில்லி சாலையில் வலது பக்க அணுகு சாலையில் சுமார் 11.8 கிலோமீட்டர் (7.3 மைல்) தொலைவில் துங்கர்வாசு கிராமம் உள்ளது. இடதுபுறத்தில் மசானி மூன்றாவது கிராமமாகும்.  
துங்கர்வாசு கிராமத்தில் உள்ள பாபா உரூபதாசு கோயில் பிரபலமான ஒரு மதத் தலமாகும்.
# துங்கர்வாசு

## மக்கள்தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, துங்கர்வாசு கிராமத்தில் 299 வீடுகள் இருந்தன. மக்கள் தொகை 1666 ஆக இருந்தது. இம்மக்கள் தொகையில் ஆண்கள் 51.86% மற்றும் பெண்கள் 48.13% இருந்தனர். துங்கர்வாசின் சராசரி கல்வியறிவு விகிதம் 75.99% ஆகும், இது தேசிய சராசரியான 74% என்பதை விட அதிகமாகும்; ஆண்களின் கல்வியறிவு 57.66% ஆகவும் பெண்களின் கல்வியறிவு மொத்த கல்வியறிவு பெற்றவர்களில் 42.33% ஆகும். துங்கர்வாசின் மக்கள் தொகையில் 11.7% பேர் 6 வயதுக்குட்பட்டவர்களாக இருந்தனர்.
# பிக்கி சிகரம்

**பிக்கி சிகரம்** (*Pikey Peak*) என்பது நேபாளத்தின் சோலுகும்பு மாவட்டத்தில் உள்ள 4,065 மீட்டர் (13,337 அடி) உயரமுள்ள ஒரு மலையை குறிக்கும். தெளிவான ஒரு நாள் பகல் பொழுதில் உச்சியில் 8,000 மீட்டர் உயரமுள்ள பல சிகரங்களின் காட்சியை இங்கிருந்து காணலாம். நியூசிலாந்து நாட்டு மலையேறி எட்மண்டு இல்லரி விரும்பும் எவரெசுட்டு சிகரத்தின் தோற்றமும் அடங்கும்.  
மலையேற்றம் செய்பவர்கள் தெற்கிலிருந்து பிக்கி சிகரத்தை தாப்பு பகுதியில் தொடங்கி இயாப்ரே வழியாக அணுகலாம். மேற்கிலிருந்து ஓர் அணுகுமுறை இயிரி அல்லது சிவாலயத்தில் தொடங்கி, தியூரலி, தல்லோ பந்தர் மற்றும் கோலி கும்பா வழியாகச் செல்லலாம்.
# மாளவீய நகர் சட்டமன்றத் தொகுதி, இராசத்தான்

**மாளவீய நகர் சட்டமன்றத் தொகுதி** *(Malviya Nagar Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜெய்ப்பூர் மாவட்டத்தில் அமைந்துள்ளது. மாளவீய நகர், ஜெய்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மாளவீய நகர் சட்டமன்றத் தொகுதி, இராசத்தான்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | களி சரண் சரப் | rowspan=4 | பாரதிய ஜனதா கட்சி</br> |
| 2013 |  |  |  |
| 2018 |  |  |  |
| 2023 |  |  |  |
# சாங்கானேர் சட்டமன்றத் தொகுதி

**சாங்கானேர் சட்டமன்றத் தொகுதி** *(Sanganer Assembly constituency}* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜெய்ப்பூர் மாவட்டத்தில் அமைந்துள்ளது. சாங்கானேர், ஜெய்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சாங்கானேர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | வித்யா பதக் | ஜனதா கட்சி |  |
| 1980 | rowspan=3 | பாரதிய ஜனதா கட்சி</br> |  |
| 1985 |  |  |  |
| 1990 |  |  |  |
| 1993 | இந்திரா மாயாராம் | rowspan=2 | இந்திய தேசிய காங்கிரசு</br> |
| 1998 |  |  |  |
| 2003 | கான்சியாம் திவாரி | rowspan=4 | பாரதிய ஜனதா கட்சி</br> |
| 2008 |  |  |  |
| 2013 |  |  |  |
| 2018 | அசோக் லகோத்தி |  |  |
| 2023 | பஜன்லால் சர்மா | பாரதிய ஜனதா கட்சி</br> | } |
# தியோடர் டி. நல்பந்த்

**தியோடர் டி. நல்பந்த்** (*Teodor T. Nalbant*-திசம்பர் 18, 1933 - நவம்பர் 12, 2011) உருமேனிய மீனியல் ஆவார்.  
கருங்கடலுக்கு அருகிலுள்ள கான்சுடான்டாவில் பிறந்த நல்பந்த், தனது குழந்தைப் பருவத்தின் ஒரு பகுதியை டானூப் டெல்டாவில் மீனவர்களிடையே கழித்தார். உயர்நிலைப் பள்ளி கல்வியினை முடித்த பிறகு, முதலில் குளூஜில் உயிரியலைப் பயின்றார். பின்னர் புக்கரெசுட் பல்கலைக்கழகத்தில் பயின்றார். குளூஜில் இருந்தபோது, பல ஆய்வு வெளியீடுகளில் ஒத்துழைப்பாளராக மாறிய பெட்ரே மிகோய் பனாரெசுகுவுடன் நல்பந்த் நட்பு கொண்டார். நல்பந்த தனது துறையில் பல்வேறு பிரிவுகளில் 150க்கும் மேற்பட்ட ஆய்வுக் கட்டுரைகளை வெளியிட்டார். இவர் கிரிகோர் ஆன்டிபா தேசிய இயற்கை வரலாற்று அருங்காட்சியகத்தில் பணியாற்றினார். அத்திலாந்திக், இந்தியப் பெருங்கடல், பசிபிக் பெருங்கடல்களின் பகுதிகளுக்கு ஏராளமான பயணங்களில் பங்கேற்றார்.  
நல்பந்த் நினைவாக *நல்பான்டிச்டிசு* (செல்ட்சு, 1967), துணையினம் *நல்பான்டியசு* (மௌஜ் மற்றும் பௌச்சோட், 1984), *சிசுடுரா நல்பந்தி* (மிர்சா மற்றும் பெனாரெசுகு, 1979), *சைக்ளாசுபிசு நல்பந்தி* (பெட்ரிசுகு, 1988) ஆகியவை அடங்கும்.
# கெரட்பூர்

**கெரட்பூர்** (*Geratpur*) என்பது இந்திய மாநிலமான குசராத்தில் உள்ள அகமதாபாது மாவட்டத்தில் உள்ள ஒரு பெரிய கிராமமாகும்.
# கெரட்பூர்

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கெரட்பூரின் மக்கள் தொகை 2,021 ஆகும். இம்மக்கள் தொகையில் ஆண்கள் சதவீதம் 52.50% ஆகவும் பெண்கள் சதவீதம் 47.50% ஆகவும் இருந்தது. கெரட்பூரில் சராசரி கல்வியறிவு விகிதம் 88.84% ஆக இருந்தது. ஆண்களின் கல்வியறிவு சதவீதம் 94.40% ஆகவும் பெண்களின் கல்வியறிவு சதவீதம் 82.69% ஆகவும் இருந்தது. கெரட்பூர் மக்கள் தொகையில் 10.87% பேர் 6 வயதுக்குட்பட்டவர்களாக இருந்தார்கள்.
# கெரட்பூர்

## போக்குவரத்து

கெரட்பூர் தொடருந்து நிலையம் மேற்கு இரயில்வே அகமதாபாது - வதோதரா பிரிவில் அமைந்துள்ளது. இது அகமதாபாத்திலிருந்து 13 கி.மீ தொலைவிலும், வதோதராவிலிருந்து 86 கி.மீ தொலைவிலும் உள்ளது.
# ககுவா மரத் தவளை

**ககுவா மரத் தவளை** (*Cagua tree frog-போனா அலெமானி*) என்பது வெனிசுவேலாவில் மட்டுமே காணபப்டும் கைலிடே குடும்பத்தைச் சேர்ந்த ஒரு தவளை சிற்றினமாகும் . இதன் இயற்கையான வாழ்விடங்கள் துணை வெப்பமண்டல அல்லது வெப்பமண்டல ஈரமான தாழ்நில காடுகள், ஆறுகள், நன்னீர் சதுப்பு நிலங்கள் மற்றும் இடைப்பட்ட நன்னீர் சதுப்பு நிலங்கள் ஆகும். இது வாழ்விட இழப்பால் அச்சுறுத்தப்படுகிறது.
# ஆக்குளம்

**ஆக்குளம்** (*Aakkulam*) என்பது கேரள மாநிலத்தின் தலைநகரான திருவனந்தபுரம் நகரில் உள்ள ஒரு பகுதியாகும். இது திருவனந்தபுரம் நகரின் மையத்தில் இருந்து சுமார் 10 கி.மீ. தொலைவில் உள்ளது. ஆக்குளம் ஏரி கடலுடன் சேரும் இடத்தில் அமைந்துள்ளது.  
ஆக்குளம் சுற்றுலா கிராமம், அக்குளம் படகு குழாம் ஆகியவை இப்பகுதியில் உள்ள முக்கிய சுற்றுலா தலங்களாகும். திருவனந்தபுரம் லுலு மால் இதன் அருகில் அமைந்துள்ளது. பொழுதுபோக்கு வசதிக்காக ஏரிக்கு அருகில் அண்மையில் ஒரு சிறிய பூங்கா கட்டப்பட்டுள்ளது.  
இந்திய வான்படையின் தெற்கு வான்படை கட்டளைப் பிரிவு ஆக்குளத்தில் அமைந்துள்ளது.
# பக்ரூ சட்டமன்றத் தொகுதி

**பக்ரூ சட்டமன்றத் தொகுதி** *(Bagru Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜெய்ப்பூர் மாவட்டத்தில் அமைந்துள்ளது. பக்ரூ, ஜெய்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
# பக்ரூ சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2008 | கங்கா தேவி | இந்திய தேசிய காங்கிரசு</br> |
| 2013 | கைலாசு வர்மா | பாரதிய ஜனதா கட்சி</br> |
| 2018 | கங்கா தேவி | இந்திய தேசிய காங்கிரசு</br> |
| 2023 | கைலாசு சந்த் வர்மா | பாரதிய ஜனதா கட்சி</br> |
# புக்கிட் பிந்தாங் எம்ஆர்டி நிலையம்

**புக்கிட் பிந்தாங் எம்ஆர்டி நிலையம்** <small>அல்லது</small> **பெவிலியன் கோலாலம்பூர்–புக்கிட் பிந்தாங் நிலையம்**; (ஆங்கிலம்: *Bukit Bintang MRT Station* <small>அல்லது</small> *Pavilion Kuala Lumpur–Bukit Bintang MRT Station*; மலாய்: *Stesen MRT Bukit Bintang*) என்பது மலேசியா, கோலாலம்பூர், புக்கிட் பிந்தாங், புக்கிட் பிந்தாங் நகர மையத்தில் உள்ள ஒரு நிலத்தடி விரைவுப் போக்குவரத்து (**MRT**) நிலையம் ஆகும். கிள்ளான் பள்ளத்தாக்கு பெரும் விரைவு போக்குவரத்து (**KVMRT**) காஜாங் எம்ஆர்டி வழித்தடத்தின் நிலையங்களில் ஒன்றாகும்.  
முன்பு இந்த நிலையம் சுங்கை பூலோ-காஜாங் வழித்தட நிலையம் என அறியப்பட்டது. தற்போது செரி பெட்டாலிங் வழித்தடம்; அம்பாங் வழித்தடம் ஆகிய வழித்தடங்களில் அமைந்துள்ளது.  
சுங்கை பூலோ - காஜாங் எம்ஆர்டி வழித்தடத்தின் இரண்டாம் கட்ட நடவடிக்கையின் கீழ் புக்கிட் பிந்தாங் எம்ஆர்டி நிலையத்தின் கட்டுமானங்கள் 2012-ஆம் ஆண்டு தொடங்கப்பட்டன; பின்னர் 17 சூலை 2017-ஆம் திகதி இந்த நிலையம் திறக்கப்பட்டது.
# புக்கிட் பிந்தாங் எம்ஆர்டி நிலையம்

## அமைவு

புக்கிட் பிந்தாங் பகுதியில் உள்ள சிறு வணிகக் கட்டிடங்கள்; மற்றும் வணிக வளாகங்களுடன் இணைக்கப்பட்ட 5 நடைபாதைகள் - நுழைவாயில்கள் இந்த நிலையத்தில் உள்ளன. இதில் கோலாலம்பூர் பெவிலியன், தி இசுடார்கில் மற்றும் பாரன்கீட் 88 போன்ற பண் கடை கட்டிடங்கள் *(Shopping Malls)* அடங்கும்.  
இந்தப் புக்கிட் பிந்தாங் எம்ஆர்டி நிலையம், ஒருங்கிணைக்கப்படாத ஒரு தனி நிலையமாகும். புக்கிட் பிந்தாங் எனும் பெயரில் புக்கிட் பிந்தாங் மோனோரெயில் நிலையம் என மற்றும் ஒரு நிலையம் உள்ளது. இந்த புக்கிட் பிந்தாங் மோனோரெயில் நிலையம் கோலாலம்பூர் மோனோரெயில் வழித்தடத்தினால் சேவை செய்யப்படுகிறது.
# புக்கிட் பிந்தாங் எம்ஆர்டி நிலையம்

## வரலாறு

முந்தைய திட்டங்களின்படி, புக்கிட் பிந்தாங்கில் இரண்டு நிலையங்கள் இருக்க வேண்டும் என வரையறுக்கப்பட்டது. அதாவது புக்கிட் பிந்தாங் மேற்கு நிலையம்; மற்றும் புக்கிட் பிந்தாங் கிழக்கு நிலையம். ஆனால் பின்னர் ஒரே ஒரு புக்கிட் பிந்தாங் நிலையமாக குறைக்கப்பட்டது.  
நிலையத்திற்குப் பெயரிடும் உரிமையை பெவிலியன் கோலாலம்பூர்[5] பெற்றுள்ளது. பெவிலியன் கோலாலம்பூர் வணிக வளாகம், புக்கிட் பிந்தாங் எம்ஆர்டி நிலையத்தின் கிழக்கே அமைந்துள்ள ஓர் உயர்தர பண்கடை கட்டிடத்தைச் சொந்தமாகக் கொண்டுள்ளது.
# புக்கிட் பிந்தாங் எம்ஆர்டி நிலையம்

## காஜாங் வழித்தடம்

**காஜாங் வழித்தடம்** அல்லது **காஜாங் எம்ஆர்டி வழித்தடம்** (ஆங்கிலம்: *Kajang Line* அல்லது *MRT Kajang Line* அல்லது *Kelana Jaya Komuter Line;* என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் பெரும் விரைவு தொடருந்து வழித்தடம் (*Mass Rapid Transit Line*) (**MRT**) ஆகும்.  
கிளானா ஜெயா இலகு விரைவு தொடருந்து வழித்தடத்திற்கு (*LRT Kelana Jaya Line*) (**LRT**) பிறகு கிள்ளான் பள்ளத்தாக்கு பகுதியில் உருவாக்கப்பட்ட இரண்டாவது முழு தானியங்கி மற்றும் ஓட்டுநர் இல்லாத தொடருந்து அமைப்பு ஆகும்.
# புக்கிட் பிந்தாங் எம்ஆர்டி நிலையம்

## நிலைய அமைப்பு

| **B1** | **இணைப்புவழி** | நுழைவாயில்கள், கடைத் தளங்கள், பயணச்சீட்டு வழங்கும் இயந்திரங்கள், தகவல் முகமை, பயணச்சீட்டு வாயில்கள், 1 மற்றும் 2 நடைபாதைகளுக்குச் செல்லும் படிக்கட்டுகள்/நகரும் படிக்கட்டுகள்/மின்தூக்கிகள் |
| --- | --- | --- |
| **B2** | எம்ஆர்டி நிலையக் கட்டுப்பாடு, எம்ஆர்டி வாடிக்கையாளர் சேவை அலுவலகம், டிக்கெட் இயந்திரங்கள் மற்றும் கட்டண நுழைவாயில்கள் (→) **நுழைவாயில் C,** (→) பிளாசா ராக்யாட் எல்ஆர்டி நிலையத்தின் இணைப்புவழி (→) நடைபாதை |  |
| **B4** | நடைமேடை 1: (→) <small> காஜாங் (→)</small> |  |
| <small>பிளவு தளம் - கதவுகள் இடதுபுறம் திறக்கும்.</small> |  |  |
| நடைமேடை 2: (→) <small> குவாசா டாமன்சாரா (←)</small> | } |  |  
இந்த நிலையத்திற்கான தளவமைப்பு கிள்ளான் பள்ளத்தாக்கில் உள்ள மற்ற நிலையங்களில் காணப்படாத தனித்துவமான சிறப்புகளைக் கொண்டுள்ளது. புக்கிட் பிந்தாங் சாலை மற்றும் ஜாலான் சுல்தான் இசுமாயில் சாலைச் சந்திப்புகளைச் சுற்றி 5 நுழைவாயில்கள் வரை உள்ளன. இதனால் பயணிகள் அருகிலுள்ள பல வணிக வளாகங்களுக்கு எளிதாக அணுகலாம்; எடுத்துக்காட்டாக கோலாலம்பூர் பெவிலியன்; லாட் 10.  
குறைந்த இடவசதி கொண்ட பகுதியில் அமைந்துள்ள இந்த நிலையம், கட்டுமானத்திற்கு வழி வகுக்கும் வகையில் சுமார் 28 மீட்டர் ஆழத்தில் நிலத்தடியில் கட்டப்பட வேண்டியிருந்தது. இது புக்கிட் பிந்தாங் சாலையில் உள்ள கட்டிடங்களை இடிப்பதைத் தவிர்ப்பதற்காக மேற்கொள்ளப்பட்டது. காஜாங் வழித்தடத்தில் உள்ள 31 நிலையங்களில் 20 மீட்டர் நீளமுள்ள மிக நீளமான நகரும் படிக்கட்டுகளையும் இந்த நிலையம் கொண்டுள்ளது.  
அத்துடன் காஜாங் வழித்தடத்தில் பிளவு நடைத் தளங்களைக் கொண்ட இரண்டு நிலையங்களில் இதுவும் ஒன்றாகும். அந்த வகையில் புக்கிட் பிந்தாங் எம்ஆர்டி நிலையம் தனித்துவமானது; அதாவது இந்த நிலையத்தின் வழித்தடங்கள் ஒன்றன் மேல் ஒன்றாக அடுக்கி வைக்கப்பட்டுள்ளன *(Split Platforms).* ஒரு வழித்தடம் குவாசா டாமன்சாராவிற்குச் செல்கிறது; மற்றொன்று காஜாங் நிலையத்திற்குச் செல்கிறது.
# புக்கிட் பிந்தாங் எம்ஆர்டி நிலையம்

## வெளியேறும் வழிகள் - நுழைவாயில்கள்

| குறியீடு | இலக்கு | தோற்றம் |
| --- | --- | --- |
| **<span>A</span>** | **சங்காட் புக்கிட் பிந்தாங்**
கே எப் சி, கடைத்தெரு, அலோர் சாலை |  |
| **<span>C</span>** | **புக்கிட் பிந்தாங் சாலை**
மோனோரெயில் நிலையம் வடமேற்கு நுழைவாயில், புக்கிட் பிந்தாங் பிளாசா (நிரந்தரமாக மூடப்பட்டது), லோ யாட் பிளாசா, சிலாங்கூர் அறக்கட்டளை, பாதசாரி கடவை |  |
| **<span>D</span>** | **புக்கிட் பிந்தாங் சாலை**
மோனோரெயில் நிலையம் வடகிழக்கு நுழைவாயில், லாட் 10 பண் கடை கட்டிடம். பாரன்கீட் 88, தி இசுடார்கில், கோலாலம்பூர் பெவிலியன் |  |
| **<span>E</span>** | **புக்கிட் பிந்தாங் சாலை**
வோலோ புக்கிட் பிந்தாங் விடுதி, கடைவீதிகள் |  |
| **<span>F</span>** | **சுல்தான் இசுமாயில் சாலை**
மெக்டொனால்ட்சு, கடைவீதிகள், அரபு தெரு |  |
எம்ஆர்டி நிலையத்திற்கும் மோனோரயில் நிலையத்திற்கும் இடையிலான எதிர்கால ஒருங்கிணைப்புக்காக நுழைவாயில் B ஒதுக்கப்பட்டுள்ளது.
# புக்கிட் பிந்தாங் எம்ஆர்டி நிலையம்

## காட்சியகம்

**புக்கிட் பிந்தாங் எம்ஆர்டி நிலையம் (2024)**
# அம்பலவயல்

**அம்பலவயல்** (*Ambalavayal*) என்பது இந்தியாவின் கேரள மாநிலத்தில் உள்ள வயநாடு மாவட்டத்தில் உள்ள ஒரு நகரமாகும். வயநாடு பாரம்பரிய அருங்காட்சியகம் இக்கிராமத்தில் அமைந்துள்ளது.  
இந்த கிராமத்தில் மலங்கரா பாரம்பரிய சிரியன் தேவாலயத்தின் ஒரு பகுதியான புனித சியார்ச்சு பாரம்பரிய தேவாலயம் உள்ளது.
# அம்பலவயல்

## சுற்றுலா

அம்பலவயல் வயநாடு மாவட்டத்தில் அமைந்துள்ள ஒரு சுற்றுலாத் தலமாகும். சுல்தான் பத்தேரியிலிருந்து 10 கி.மீ தொலைவில் இவ்வூர் உள்ளது. வயநாட்டில் உள்ள இந்த இடம் கடல் மட்டத்திற்கு மேலே அமைந்துள்ளது. மிதவெப்ப மண்டல காலநிலையைக் கொண்டுள்ளது. இந்த பகுதி தோட்டக்கலை நடவடிக்கைகளுக்கு முக்கியமானதாகும்.
# அம்பலவயல்

## பாரம்பரிய அருங்காட்சியகம்

அம்பலவயல் வயநாட்டில் சுற்றுலாப் பயணிகளுக்கு ஒரு சிறப்பு ஈர்ப்பு அளிப்பது அம்பலவயல் பாரம்பரிய அருங்காட்சியகம் ஆகும். இது ஒரு தொல்பொருள் அருங்காட்சியகம் ஆகும். கி.பி 2 ஆம் நூற்றாண்டின் தொல்பொருட்கள் மற்றும் பழங்காலப் பொருட்களின் மிகப்பெரிய தொகுப்புகள் இங்கு வைக்கப்பட்டுள்ளன. கோத்ரசும்ருதி, தேவசும்ருதி, ஜீவனசும்ருதி மற்றும் வீரசும்ருதி என அருங்காட்சியகம் நான்கு தொகுதிகளாகப் பிரிக்கப்பட்டுள்ளது. பெயர் குறிப்பிடுவது போல, ஒவ்வொரு தொகுதியும் தொடர்புடைய கலைப்பொருட்களைக் காட்டுகின்றன. இந்தக் கலைப்பொருள்கள் பொது மக்கள், தொல்பொருள் ஆராய்ச்சியாளர்கள் மற்றும் வரலாற்றாசிரியர்களுக்கு மிகவும் ஆர்வத்தை தருகின்றன. இந்தக் கண்காட்சிகளில் வில் மற்றும் அம்புகள் போன்ற பழங்கால வேட்டைக் கருவிகள், கல் ஆயுதங்கள், களிமண் சிற்பங்கள் மற்றும் பழங்குடி மட்பாண்டங்கள், பாறை வேலைப்பாடுகள் போன்ற பல்வேறு பொருட்கள் அடங்கும். அம்பலவயல் பாரம்பரிய அருங்காட்சியகம் மலபார் பகுதியில் சிறப்பாகப் பராமரிக்கப்படும் அருங்காட்சியகங்களில் ஒன்றாகும், மேலும் இது எப்போதும் சுற்றுலாப் பயணிகளை ஈர்க்கும். அருங்காட்சியகம் மலபார் பகுதியின் வரலாற்றை நோக்கிய வெளிச்சத்தைக் கொடுக்கிறது. பழங்குடியினரால் வழிநடத்தப்பட்ட மேம்பட்ட நாகரிகத்திற்கு நம் கண்களைத் திறக்கிறது. அம்பலவயல் பாரம்பரிய அருங்காட்சியகம், இயற்கையால் ஈர்க்கப்பட்டு பழங்குடியினரால் தயாரிக்கப்பட்டு அவர்களின் அன்றாட வாழ்க்கையில் பயன்படுத்தப்படும் பொருட்களைக் காண ஒரு அரிய வாய்ப்பை வழங்குகிறது. இந்த அருங்காட்சியகத்தைப் பார்வையிட காலை 9 மணி முதல் மாலை 6 மணி வரை அனுமதிக்கப்படுகிறது.
# அம்பலவயல்

## மண்டல வேளாண் ஆராய்ச்சி நிலையம்

முன்னதாக இந்த வளாகம் ஒரு சிறிய மத்திய தோட்டக்கலை ஆராய்ச்சி நிலையமாக இருந்தது. பின்னர் மண்டல வேளாண் ஆராய்ச்சி நிலையமாக மேம்படுத்தப்பட்டது. மண்டல வேளாண் ஆராய்ச்சி நிலையத்தில், காபி, மிளகு, அரிசி, இஞ்சி, மஞ்சள், கிராம்பு, இலவங்கப்பட்டை போன்ற மசாலாப் பொருட்கள், வெப்பமண்டல மற்றும் மிதவெப்ப மண்டல பழங்கள், கோடை மற்றும் குளிர் பருவ காய்கறிகள் போன்ற பல்வேறு பயிர்கள் பயிரிடப்படுகின்றன. அம்பலவயலில் உள்ள இந்த ஆராய்ச்சி நிலையம், பல்வேறு வகையான பயிர்கள், அதன் வளர்ச்சி மற்றும் சாகுபடி பற்றி மேலும் அறிவைப் பெற ஒரு சிறந்த சுற்றுலா தலமாகும்.
# அம்பலவயல்

## வெப்பமண்டல மரபணுத் தோட்டம்

நடுகனி சந்திப்பில் உள்ள வெப்பமண்டல மரபணுத் தோட்டம் 2424 ஏக்கர் பரப்பளவைக் கொண்டுள்ளது. 47,000 தாவரங்கள். உலகின் இரண்டாவது சிறந்த வகை பட்டாம்பூச்சிகளின் அருங்காட்சியகம். தங்குமிடம், உணவு மற்றும் மலையேற்ற வசதி ஆகியன இங்குள்ளன.
# அம்பலவயல்

## கிராமங்கள்

- சுள்ளியோடு
- தேக்கன்கொல்லி
- நென்மேனி
- மலிகா
# அம்பலவயல்

## போக்குவரத்து

அம்பலவயலை மானந்தவாடி அல்லது கல்பெட்டா நகரங்களிலிருந்து அணுகலாம். பெரிய மலைப்பாதை மானந்தவாடியை கண்ணூர் மற்றும் தலசேரி உடன் இணைக்கிறது. தாமரசேரி மலைச்சாலை கோழிக்கோடு நகரத்துடன் கல்பேட்டாவை இணைக்கிறது. குட்டியாடி மலைச்சாலை வடகரா உடன் கல்பேட்டா மற்றும் மானந்தவாடியை இணைக்கிறது. பால்சுரம் மலைச்சாலை கண்ணூர் மற்றும் இரிட்டி உடன் மானந்தவாடியை இணைக்கிறது. நிலம்பூரில் இருந்து ஊட்டி செல்லும் சாலை மேப்படி கிராமம் வழியாக வயநாட்டுடன் இணைக்கப்பட்டுள்ளது.  
அருகிலுள்ள தொடருந்து நிலையம் மைசூரில் உள்ளது. கண்ணூர் பன்னாட்டு விமான நிலையம், 105 கி.மீ, கோழிக்கோடு பன்னாட்டு விமான நிலையம் -120 கி.மீ, மற்றும் பெங்களூரு பன்னாட்டு விமான நிலையம் -290 கி.மீ ஆகியவை அருகிலுள்ள விமான நிலையங்களாகும்.
# அம்பலத்தற

**அம்பலத்தற** (*Ambalathara, Thiruvananthapuram*) என்பது கேரளளத்தின் தலைநகரான திருவனந்தபுரத்தின் புறநகர்ப் பகுதியாகும். இது பரவங்குன்னு, திருவல்லம் ஆகியவற்றுக்கு இடையே அமைந்துள்ளது.
# அம்பலத்தற

## அமைவிடம்

திருவனந்தபுரத்தின் நகர மையத்தில் இருந்து அம்பலத்தற 5 கி.மீ. தொலைவில் உள்ளது. கிழக்குக் கோட்டையிலிருந்து கோவளம் வழித்தடத்தில் இயக்கப்படும் கேரள அரசு சாலைப் போக்குவரத்துக் கழகப் பேருந்துகள் அம்பலத்தற வழியாகச் செல்கின்றன. அம்பலத்தறவிற்கு மேற்கே 2 கி.மீ தொலைவில் தேசிய நெடுஞ்சாலை 47 செல்கிறது. அம்பலத்தறவிலிருந்து மேற்கே கி.மீ. தொலைவில் உள்ளது. அருகிலுள்ள தொடருந்து நிலையமான திருவனந்தபுரம் மத்திய தொடருந்து நிலையம் இங்கிருந்து சுமார் 4 கி.மீ தொலைவில் உள்ளது. அருகிலுள்ள வானூர்தி நிலையமான திருவனந்தபுரம் பன்னாட்டு வானூர்தி நிலையம், தோராயமாக 5&nbsp;கி.மீ தொலைவில் உள்ளது. அம்பலத்தற என்பது திருவனந்தபுரத்தில் கிழக்கு கோட்டையிலிருந்து திருவல்லம் செல்லும் வழியில் அமைந்துள்ள ஒரு பரபரப்பான குடியிருப்புப் பகுதியாகும். திருவல்லத்தில் உள்ள 2000 ஆண்டுகள் பழமையான திருவல்லம் பரசுராமர் கோயில் அம்பலத்தறவிலிருந்து 2 கி.மீ. தொலைவில் உள்ளது. புகழ்பெற்ற பழஞ்சிரா தேவி கோயில் இங்கிருந்து ஒரு கி.மீ தொலைவில் உள்ளது. இந்தப் பகுதியில் உயர்குடியினர் வசிக்கும் பல குடியிருப்புகள் உள்ளன. 'குமாரிச்சந்தை' மீன் மற்றும் காய்கறி சந்தை, ஹர்த்தால் நாட்கள் உட்பட, ஒரு நாளில் 16 மணிநேரமும் திறந்திருக்கும். இது தேசிய நெடுஞ்சாலைக்கு அருகில் அமைந்துள்ளது.
# அம்பலத்தற

## சமயம்

அம்பலத்தறவில் வாழும் மக்கள் இந்து, இசுலாம், கிறிஸ்தவம் ஆகிய சமயங்களைப் பின்பற்றுகின்றனர்.
# செயற்கை செரிமானம்

**செயற்கை செரிமானம்** (*Artificial digestion*) என்பது பகுப்பாய்வு அல்லது ஆராய்ச்சி நோக்கங்களுக்காக உணவைப், புரதம், கொழுப்பு, கார்போவைதரேட்டுகள், நார்ச்சத்து, தாதுக்கள், வைட்டமின்கள் மற்றும் ஊட்டச்சத்து அல்லாத சேர்மங்களாகக் குறைக்கும் ஒரு ஆய்வகத் தொழில் நுட்பமாகும். பெப்சின் மற்றும் ஐதரோகுளோரிக் அமிலம் போன்ற செரிமான காரணிகள் பொதுவாக செயற்கை செரிமானத்தை நிறைவேற்றப் பயன்படுத்தப்படுகின்றன.
# செயற்கை செரிமானம்

## இறைச்சி ஆய்வு

சந்தேகிக்கப்படும் தசை திசுக்களில் தடித்த, கடினமான உறையால் மூடப்பட்டு, பாதுகாப்பான நிலையில் உள்ள நுண் குடற்புழுக்கள் இருப்பதைக் கண்டறிய செயற்கை செரிமானம் பயன்படுத்தப்படுகிறது. இந்த முறைக்கு முன்பு, இத்தகைய ஒட்டுண்ணியை காட்சிப்படுத்த தசை திசுக்களின் மாதிரி சுருக்கப்பட்டது. செயற்கை செரிமானத்தைப் பயன்படுத்தி, இறைச்சி மாதிரிகள் ஒரு செரிமானக் கரைசலால் கரைக்கப்பட்டு, நுண்புழுக்கள் இருக்கிறதா என்று எச்சங்கள் ஆராயப்படுகின்றன.
# செயற்கை செரிமானம்

## செரிமான ஆராய்ச்சி

ஆய்வக விலங்குகள் அல்லது மனித சோதனைப் பொருட்களுக்குப் பதிலாக செயற்கை வயிறு மற்றும் சிறுகுடல் மாதிரிகள் பயன்படுத்தப்படுகின்றன. நிலையான ஒரு-பிரிவு முதல் சக்தி வாய்ந்த பல்பிரிவு வரை பல்வேறு மாதிரிகள் உள்ளன. இந்த மாதிரிகள் உணவு செரிமானமும் அதைத் தொடர்ந்து உயிர்வழிக் கிடைக்கும் தன்மையைப் படிக்கப் பயன்படுத்தப்படுகின்றன.
# பாரன்கீட் 88

**பாரன்கீட் 88** (மலாய்; ஆங்கிலம்: *Fahrenheit 88*) என்பது மலேசியா, கோலாலம்பூர், புக்கிட் பிந்தாங் நகர மையப் பகுதியில் உள்ள பேரங்காடி ஆகும். விரிவான புதுப்பித்தலுக்குப் பிறகு ஆகத்து 2010-இல் பாரன்கீட் 88 கட்டிடம் மீண்டும் திறக்கப்பட்டது. கோலாலம்பூர் பெவிலியன் பேரங்காடியை நிர்வகிக்கும் அதே நிறுவனம், பேரங்காடியின் மேலாண்மையையும் மற்றும் குத்தகையையும் கையாள்கிறது.
# பாரன்கீட் 88

## வரலாறு

பாரன்கீட் 88 கட்டிடம்; முன்னர் கேஎல் பிளாசா *(KL Plaza)* என்று அழைக்கப்பட்டது; மற்றும் பெர்ஜெயா குழுமத்தின் *(Berjaya Corporation)* பெர்ஜெயா லெய்சர் பெர்காட் *(Berjaya Leisure Berhad)* துணை நிறுவனத்திற்குச் சொந்தமானது.  
2007-ஆம் ஆண்டில், பெர்ஜெயா குழுமம் கேஎல் பிளாசா கட்டிடத்தை பெவிலியன் குழுமத்திற்கு மொத்தம் RM 470 மில்லியன் மதிப்பில் விற்றது. இந்த விற்பனையில் 5 மாடி கடைவல மேடையை RM 425 மில்லியனுக்கும்; பேரங்காடிக்கு மேல் இருந்த 59 அடுக்குமாடி வீடுகள் RM 45 மில்லியனுக்கும் விற்பனை செய்யப்பட்டன.
# பாரன்கீட் 88

## புக்கிட் பிந்தாங் நகர மையம்

புக்கிட் பிந்தாங் நகர மையம் *(Bukit Bintang City Centre)* (**BBCC**) என்பது மலேசியா, கோலாலம்பூர், புக்கிட் பிந்தாங், புடு சிறைச்சாலையின் முன்னாள் தளத்தில் அமைக்கப்பட்டுள்ள கலப்பு-பயன்பாட்டுப் பகுதி ஆகும். 19.4 ஏக்கர்கள் பரப்பளவு கொண்ட இந்த வளர்ச்சிப் பகுதி, புக்கிட் பிந்தாங்கின் தென்மேற்கு முனையில் அமைந்துள்ளது.  
**பிபிசிசி** *(BBCC)* எனும் சுருக்கம், புக்கிட் பிந்தாங் நகர மையம் *(Bukit Bintang City Centre)* என்பதைக் குறிப்பதாகும். 20 சூன் 2017-இல், புக்கிட் பிந்தாங் நகர மையம் மற்றும் லாலாபோர்ட் மிட்சுயி வணிகப் பூங்கா கட்டுமானத்திற்கான *(Mitsui Shopping Park LaLaport Bukit Bintang City Centre)* அடிக்கல் நாட்டு விழா நடைபெற்றது. அதன் பின்னர் 2018 மார்ச் மாதம், RM 8.7 பில்லியன் ரிங்கிட் திட்டத்திற்கான கட்டுமானப் பணிகள் தொடக்கப்பட்டன.
# மலக்குடல் கால்வாய்

**மலக்குடல் கால்வாய்** (*Anorectal canal*) என்பது கருவுக்கு ஊட்டச்சத்து, ஆக்சிசன் ஆகியவற்றை வழங்கவும் கழிவுகளை வெளியேற்றவும் உதவும் நஞ்சுக்கொடியை கொண்டிருக்கும் பாலூட்டிகளின் கருவில் உள்ள ஓர் அமைப்பாகும். கரு வளர்ச்சியின் 6 ஆவது வாரத்தில் சிறுநீர்ப்பைப் பகுதியால் பிரிக்கப்பட்ட பிறகு மலக்குடலின் பின்புறப் பகுதியிலிருந்து இது உருவாகிறது. முன்புறப் பகுதி சிறுநீரக இனப்பெருக்கச் சினைப்பையாகவும் மலக்குடல் கால்வாய் பெருங்குடலாகவும் உருவாகின்றன.
# பஸ்சி சட்டமன்றத் தொகுதி

**பஸ்சி சட்டமன்றத் தொகுதி** *(Bassi Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜெய்ப்பூர் மாவட்டத்தில் அமைந்துள்ளது. பஸ்சி, தௌசா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# பஸ்சி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | முன்சிலால் | இந்திய தேசிய காங்கிரசு</br> |  |
| 1977 | சிவ் ராச் சிங் | ஜனதா கட்சி |  |
| 1980 | சகதீசு பிரசாத் திவாரி | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | கன்கியா லால் | சுயேச்சை |  |
| 1993 | கன்கியா லால் மீனா | rowspan=3 | பாரதிய ஜனதா கட்சி</br> |
| 1998 | கன்கியா லால் |  |  |
| 2003 | கன்கியா லால் மீனா |  |  |
| 2008 | அஞ்சு தேவி தங்கா | rowspan=3 | சுயேச்சை |
| 2013 |  |  |  |
| 2018 | இலக்சுமண் மீனா |  |  |
| 2023 | இலக்சுமன் | இந்திய தேசிய காங்கிரசு</br> | } |
# கே. பெரியண்ணன்

**கே. பெரியண்ணன்** (*K. Periyannan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் குரும்பாலூர் கிராமத்தினைச் சேர்ந்தவர். பெரம்பலூர் வாரிய உயர்த் தொடக்கப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரம்பலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# லாட் 10

**லாட் 10** (மலாய்; ஆங்கிலம்: *Lot 10*) என்பது மலேசியா, கோலாலம்பூர், புக்கிட் பிந்தாங் நகர மையப் பகுதியில் உள்ள நவீனமய பண் கடை கட்டிடம் *(Shopping Mall);* மற்றும் பேரங்காடி ஆகும். கடந்த 35 ஆண்டுகளாக புக்கிட் பிந்தாங்கின் முக்கிய அடையாளமாகவும் நன்கு அறியப்பட்ட சின்னமாகவும் தடம் பதித்து உள்ளது.  
புதுப்பாணி, உணவு மற்றும் வாழ்க்கைப் பாணி ஆகியவற்றில் கோலாலம்பூரின் நவீன இலக்காக லாட் 10 உள்ளது. கோலாலம்பூர் நகரத்தின் பழமையான வணிக வளாகங்களில் லாட் 10 ஒன்றாகும்.  
லாட் 10-இன் கட்டுமானம் சூன் 1988-இல் தொடங்கி 1989-இன் பிற்பகுதியில் நிறைவடைந்தது. பின்னர் 1990-இல் திறக்கப்பட்டது.
# லாட் 10

## வரலாறு

லாட் 10 பேரங்காடியின் தொடக்கால உரிமையாளர் மாயாங் சாரி நிறுவனம் *(Mayang Sari Sdn Bhd)* ஆகும். அதன் முதல் ஆண்டின் மொத்த வருமானம் RM 17.2 மில்லியன் ஆகும்.  
1988-ஆம் ஆண்டின் இறுதியில், கோலாலம்பூரில் உள்ள பேரங்காடி மையங்களில் லாட் 10 பேரங்காடி தொடர்பாக அதிகமான சொத்துப் பரிவர்த்தனைகள் நடந்ததாக அறியப்படுகிறது.
# லாட் 10

## புக்கிட் பிந்தாங் நகர மையம்

புக்கிட் பிந்தாங் நகர மையம் *(Bukit Bintang City Centre)* (**BBCC**) என்பது மலேசியா, கோலாலம்பூர், புக்கிட் பிந்தாங், புடு சிறைச்சாலையின் முன்னாள் தளத்தில் அமைக்கப்பட்டுள்ள கலப்பு-பயன்பாட்டுப் பகுதி ஆகும். 19.4 ஏக்கர்கள் பரப்பளவு கொண்ட இந்த வளர்ச்சிப் பகுதி, புக்கிட் பிந்தாங்கின் தென்மேற்கு முனையில் அமைந்துள்ளது.  
**பிபிசிசி** *(BBCC)* எனும் சுருக்கம், புக்கிட் பிந்தாங் நகர மையம் *(Bukit Bintang City Centre)* என்பதைக் குறிப்பதாகும். 20 சூன் 2017-இல், புக்கிட் பிந்தாங் நகர மையம் மற்றும் லாலாபோர்ட் மிட்சுயி வணிகப் பூங்கா கட்டுமானத்திற்கான *(Mitsui Shopping Park LaLaport Bukit Bintang City Centre)* அடிக்கல் நாட்டு விழா நடைபெற்றது. அதன் பின்னர் 2018 மார்ச் மாதம்,RM 8.7 பில்லியன் ரிங்கிட் திட்டத்திற்கான கட்டுமானப் பணிகள் தொடக்கப்பட்டன.
# பட்டாம்பி - 53

**பட்டாம்பி - 53** *(PTB 53), வேளாண் பெயர்; **மங்கள மசூரி** (Mangala Mashuri), முன்மொழிவு எண்; (IET 14083)* எனப்படும் இந்த நெல் வகை, **மசூரி** எனும் நெல் இரகத்திலிருந்து மறுத்தேர்வு முறையில் உருவாக்கப்பட்ட, ஒரு புதிய நெல் இரகமாகும். தென்னிந்தியாவின் கேரள மாநில பாலக்காடு மாவட்டம், பட்டாம்பியில் அமைந்துள்ள "மண்டல வேளாண் ஆராய்ச்சி நிலையம்", 1995 ஆம் ஆண்டு வெளியிட்ட இந்த நெல் இரத்தை பொதுவாக **மங்கள மசூரி** எனும் வேளாண் பெயரில் அழைக்கப்படுகிறது.
# பட்டாம்பி - 53

## பின்னணி

நீண்ட கால அளவில் அறுவடைக்கு தயாராகும் இந்த நெல் வகை, 140 - 145 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் மெல்லிய, சிவப்பு நிறமாகும். மேலும் பலவகை எதிர்ப்புத் திறன் கொண்ட இந்நெல் இரகம், இரும்பு நச்சுத்தன்மையைத் தாங்கும் தன்மை கொண்டது. குறைந்த உர இடல் முறைகளுக்கு நன்கு வளரும் தன்மையுடைதாக கூறப்படும் இது, குலைநோய் மற்றும் சிறிய தேன்கூடு வண்டு போன்றவைக்கு எளிதில் பாதிக்கப்படக்கூடிய இதன் நெற்பயிர், நீல வண்டுக்கு மிதமான எதிர்ப்புத் திறன் கொண்டது. மேலும் இந்நெல் இரக்கத்தின் சராசரி மகசூல், ஒரு எக்டேருக்கு சுமார் 5,000 முதல், 5,500 கிலோ வரை தருவதாக கூறப்படுகிறது.
# கே. பொன்னையன்

**கே. பொன்னையன்** (*K. Ponniahan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் வால்பாறை பகுதியினைச் சேர்ந்தவர். கோயம்புத்தூரில் இடைநிலை கல்வியினைப் பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பொள்ளாச்சி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சாக்சு சட்டமன்றத் தொகுதி, இராசத்தான்

**சாக்சு சட்டமன்றத் தொகுதி** *(Chaksu Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜெய்ப்பூர் மாவட்டத்தில் அமைந்துள்ளது. சாக்சு, தௌசா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
# சாக்சு சட்டமன்றத் தொகுதி, இராசத்தான்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | பிரோமிலா | rowspan=2 | பாரதிய ஜனதா கட்சி</br> |
| 2013 | இலக்சுமிநாராயண் பைர்வா |  |  |
| 2018 | வேத் பிரகாசு சோலங்கி | இந்திய தேசிய காங்கிரசு</br> |  |
| 2023 | இராமாவதர் பைர்வா | பாரதிய ஜனதா கட்சி</br> |  |
# ஆசியா-ஓசியானியா மருத்துவ இயற்பியலுக்கான அமைப்புகளின் கூட்டமைப்பு

**ஆசியா-ஓசியானியா மருத்துவ இயற்பியலுக்கான அமைப்புகளின் கூட்டமைப்பு** (*Asia-Oceania Federation of Organizations for Medical Physics*) 2000 ஆம் ஆண்டில் நிறுவப்பட்டது. ஆசியா மற்றும் ஓசியானியா பிராந்தியங்களில் மருத்துவ இயற்பியலை மேம்படுத்துவதற்காக இவ்வமைப்பு நிறுவப்பட்டது. மருத்துவ இயற்பியல் தொழிலின் நிலை மற்றும் நடைமுறையின் தரத்தில் முன்னேற்றம் மூலம் மருத்துவ இயற்பியலை மேம்படுத்துவது இவ்வமைப்பின் நோக்கமாகும். மருத்துவ இயற்பியலுக்கான பன்னாட்டு அமைப்பிற்குள் உள்ள பிராந்திய குழுக்களில் இதுவும் ஒன்றாகும்.  
ஆத்திரேலியா, வங்காளதேசம், ஆங்காங், இந்தியா, இந்தோனேசியா, ஈரான், யப்பான், கொரியா, மலேசியா, மங்கோலியா, நேபாளம், நியூசிலாந்து, சீனா, பிலிப்பீன்சு, தைவான், சிங்கப்பூர், மற்றும் தாய்லாந்து. ஆகியோர் 2008 ஆம் ஆண்டு தரவுகளின் படி இவ்வமைப்பின் உறுப்பினர்கள் ஆவர்.
# திசாரா சட்டமன்றத் தொகுதி

**திசாரா சட்டமன்றத் தொகுதி** *(Tijara Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது அல்வர் மாவட்டத்தில் அமைந்துள்ளது. திசாரா, ஆழ்வார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# திசாரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | பர்கத்துல்லா கான் | rowspan=2 | இந்திய தேசிய காங்கிரசு</br> |
| 2008 | சமாதுதீன் உர்ப் துரு மியான் |  |  |
| 2013 | மாஸ்டர் மமன் சிங் யாதவ் | பாரதிய ஜனதா கட்சி</br> |  |
| 2018 | சந்தீப் குமார் | பகுஜன் சமாஜ் கட்சி |  |
| 2023 | மகந்த் பாலக் நாத் | பாரதிய ஜனதா கட்சி</br> |  |
# அட்டகுளங்கரை

**அட்டகுளங்கரை** (*Attakulangara*) என்பது கேரளத்தின் தலைநகரான திருவனந்தபுரத்தின் புறநகர்ப் பகுதியாகும். அட்டகுளங்கரை கிழக்குக் கோட்டை - கோவளம் - விழிஞ்சம் சாலையில் கிழக்கு கோட்டைக்கும் மணக்காடுக்கும் இடையே அமைந்துள்ளது.
# அட்டகுளங்கரை

## அமைவிடம்

அட்டகுளங்கரை கிழக்கு கோட்டையிலிருந்து சுமார் 500 மீ தொலைவிலும், மணக்காடு சந்திப்பிலிருந்து சுமார் 500 மீ தொலைவிலும் உள்ளது. கிழக்குக் கோட்டையிலிருந்து கோவளம் வழித்தடத்தில் இயங்கும் தனியார் மற்றும் கேரள அரசு பேருந்துகள் அட்டகுளங்கரை வழியாக செல்கின்றன. அருகிலுள்ள தொடருந்து நிலையமான திருவனந்தபுரம் மத்திய தொடருந்து நிலையம், சுமார் இரண்டு கி.மீ தொலைவில் உள்ளது. அருகிலுள்ள வானூர்தி நிலையமான திருவனந்தபுரம் பன்னாட்டு வானூர்தி நிலையம், சுமார் நான்கு கி.மீ தொலைவில் உள்ளது. அட்டகுளங்கரை என்பது திருவனந்தபுரத்தில் கிழக்கு கோட்டையிலிருந்து திருவல்லம் செல்லும் வழியில் அமைந்துள்ள ஒரு பரபரப்பான குடியிருப்பு பகுதியாகும்.
# பி. பி. எம். டி. பொன்னுசாமி

**பி. பி. எம். டி. பொன்னுசாமி** (*P. P. M. T. Ponnuswami*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தூத்துக்குடி மாவட்டம் தூத்துக்குடி நகரைச் சேர்ந்தவர். தூத்துக்குடி கால்டுவெல் உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தூத்துக்குடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# டி. இரகுபதி தேவி

**டி. இரகுபதி தேவி** (*D. Raghubadhi Devi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் மேட்டுப்பாளையம் பகுதியினைச் சேர்ந்தவர். கோயம்புத்தூரில் பள்ளிக் கல்வியினைப் பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மேட்டுப்பாளையம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எ. இராஜா கவுண்டர்

**எ. இராஜா கவுண்டர்** (*A. Raja Gounder*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாமக்கல் மாவட்டம் இராசிபுரம் நகரைச் சேர்ந்தவர். இராசிபுரத்தில் பள்ளிக் கல்வியினைப் பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் இராசிபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அறுபுளோரோபியூட்டாடையீன்

**அறுபுளோரோபியூட்டாடையீன்** (*Hexafluorobutadiene*) என்பது C<sub>4</sub>F<sub>6</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். (CF<sub>2</sub>=CF)<sub>2</sub> என்ற என்ற கட்டமைப்பு வாய்ப்பாட்டாலும் இதை குறிப்பிடலாம். எக்சாபுளோரோபியூட்டாடையீன், எக்சாபுளோரோபியூட்டா-1,3-டையீன் என்ற பெயர்களாலும் இதை அழைக்கலாம். நிறமற்ற வாயுவான இது, நுண் மின்னணுவியலில் ஒரு கவர்ச்சியான பொருளாக கவனத்தை ஈர்த்துள்ளது. பியூட்டாடையீனின் பெர்புளோரோ ஒப்புமையாகவும் அறுபுளோரோபியூட்டாடையீன் கருதப்படுகிறது.
# அறுபுளோரோபியூட்டாடையீன்

## தயாரிப்பு

புளோரினேற்றப்பட்ட C2 முன்னோடிகளை இணைப்பதன் மூலம் அறுபுளோரோபியூட்டாடையீனை தயாரிக்கலாம். குளோரோமுப்புளோரோயெத்திலீனுடன் அயோடின் மோனோகுளோரைடை சேர்ப்பதன் மூலம் அயோடோகுளோரோமுப்புளோரோயீத்தேன் கிடைக்கிறது. இது பாதரசத்தின் முன்னிலையில் இணைக்கப்பட்டு 1,2,3,4-டெட்ரகுளோரோ அறுபுளோரோபியூட்டேன் கிடைக்கிறது:  
:2 CF<sub>2</sub>Cl−CFCl(I) + Hg → CF<sub>2</sub>Cl−CFCl−CFCl−CF<sub>2</sub>Cl + HgI<sub>2</sub>  
டெட்ராகுளோரைடின் துத்தநாகம் தூண்டப்பட்ட குளோரின் நீக்க வினை தேவைப்படும் பெர்புளோரினேற்ற டையீனை கொடுக்கிறது.  
:CF<sub>2</sub>Cl−CFCl−CFCl−CF<sub>2</sub>Cl + 2 Zn → CF<sub>2</sub>=CF−CF=CF<sub>2</sub> + 2 ZnCl<sub>2</sub>  
டையீனை மீண்டும் ஆலசனேற்றம் செய்யலாம். உதாரணத்திற்கு: புரோமினை புற ஊதா கதிர்வீச்சு மூலம் ஆலசனேற்றம் செய்யலாம்.  
வலுவான இலூயிசு அமில அலுமினியம் குளோரோபுளோரைடு முன்னிலையில், அறுபுளோரோபியூட்டாடையீன் அறுபுளோரோ-2-பியூட்டைனாக மாற்றியமாக்கப்படுகிறது::  
:CF<sub>2</sub>=CFCF=CF<sub>2</sub> → CF<sub>3</sub>C≡CCF<sub>3</sub>
# கே. இராமச்சந்திரன்

**கே. இராமச்சந்திரன்** (*K. Ramachandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் இராமநாதபுரம் மாவட்டம் பரமக்குடி நகரைச் சேர்ந்தவர். பரமக்குடி உயர்நிலைப் பள்ளியில் பள்ளிக் கல்வியினைப் பயின்றுள்ளார். இதன் பின்னர் உயர்கல்வியினை, மதுரை அமெரிக்கன் கல்லூரியிலும், திருச்சிராப்பள்ளி புனித ஜோசப் கல்லூரியிலும், இளநிலைச் சட்டப் படிப்பினை சென்னை அரசு சட்டக் கல்லூரியிலும் பயின்றுள்ளார். இந்திய தேசிய ஜனநாயக காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பரமக்குடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அறுபுளோரோவளையபியூட்டீன்

**அறுபுளோரோவளையபியூட்டீன்** (*Hexafluorocyclobutene*) என்பது C<sub>4</sub>F<sub>6</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். (CF<sub>2</sub>)<sub>2</sub>(CF)<sub>2</sub> என்ற என்ற கட்டமைப்பு வாய்ப்பாட்டாலும் இதை குறிப்பிடலாம். 1,2,3,3,4,4-அறுபுளோரோவளையபியூட்-1-யீன், 1,2,3,3,4,4-அறுபுளோரோவளையபியூட்டீன், பெர்புளோரோவளையபியூட்டீன் என்ற பெயர்களாலும் இதை அழைக்கலாம். நிறமற்ற வாயுவான இச்சேர்மம் சுகுவாரிக் அமிலம் உட்பட பல்வேறு சேர்மங்களின் தயாரிப்புக்கான முன்னோடி சேர்மமாக உள்ளது. அறுபுளோரோவளையபியூட்டீனை குளோரோமுப்புளோரோயெத்திலீனிலிருந்து இரண்டு படிகளில் தயாரிக்க முடியும். வெப்ப நிலை மாற்றியமாக்கல் மூலம் 1,2-இருகுளோரோ-1,2,3,3,4,4-அறுபுளோரோவளையபியூட்டீன் கிடைக்கிறது. பிந்தைய சேர்மத்தின் குளோரின் நீக்கல் வினை அறுபுளோரோவளையபியூட்டீனை உருவாக்குகிறது:  
:C<sub>4</sub>F<sub>6</sub>Cl<sub>2</sub> + Zn → C<sub>4</sub>F<sub>6</sub> + ZnCl<sub>2</sub>
# அறுபுளோரோவளையபியூட்டீன்

## பாதுகாப்பு

நஞ்சுத்தன்மையின் வெளிப்பாட்டிற்கான குறியீடான உயிர் கொல்லும் அளவு எல்டி = 6000 மி.கி./நி./மீ<sup>−3</sup> (எலிகள்) இருப்பதால் அறுபுளோரோவளையபியூட்டீன் பெர்புளோரோ ஐசோபியூட்டீனை நினைவூட்டுவதாக உள்ளது.
# கிசன்கர் பாசு சட்டமன்றத் தொகுதி

**கிசன்கர் பாசு சட்டமன்றத் தொகுதி** *(Kishangarh Bas Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது அல்வர் மாவட்டத்தில் அமைந்துள்ளது. கிசன்கர் பாசு, ஆழ்வார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கிசன்கர் பாசு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | ராம்கேத் சிங் | rowspan=2 | பாரதிய ஜனதா கட்சி</br> |
| 2013 | ராம்கேத் சிங் யாதவ் |  |  |
| 2018 | தீப்சந்த் | பகுஜன் சமாஜ் கட்சி |  |
| 2023 | தீப்சந்த் கைரியா | இந்திய தேசிய காங்கிரசு</br> |  |
# முண்டாவர் சட்டமன்றத் தொகுதி

**முண்டாவர் சட்டமன்றத் தொகுதி** *(Mundawar Assembly constituency)*
என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது அல்வர் மாவட்டத்தில் அமைந்துள்ளது. முண்டாவர், ஆழ்வார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# முண்டாவர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | மேஜர் ஓ.பி. யாதவ் | இந்திய தேசிய காங்கிரசு</br> |  |
| 2013 | தரம் பால் சௌத்ரி | rowspan=2 | பாரதிய ஜனதா கட்சி</br> |
| 2018 | மஞ்சீத் தரம்பால் சவுத்ரி |  |  |
| 2023 | இலலித் யாதவ் | இந்திய தேசிய காங்கிரசு</br> |  |
# எம். இராமசந்திர ரெட்டியார்

**எம். இராமசந்திர ரெட்டியார்** (*M. Ramachandra Reddy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் கீழ் நர்மா கிராமத்தினைச் சேர்ந்தவர். சென்னை கிறித்துவக் கல்லூரி உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வந்தவாசி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கெபிட்டல் சதுக்கம்

**கெபிட்டல் சதுக்கம்** (மலாய்; ஆங்கிலம்: *Capital Square* அல்லது *Cap Square*) என்பது மலேசியா, கோலாலம்பூர், முன்சி அப்துல்லா சாலையில் உள்ள கூட்டுரிமை குடியிருப்பு; வானளாவி மற்றும் கடைவலக் கட்டிடம் ஆகும். பண்டார் ராயா மேம்பாடுகள் பெர்காட் நிறுவனத்தால் *(Bandar Raya Developments Berhad)* உருவாக்கப்பட்டது.  
சில்லறை விற்பனை கடைகளைத் தவிர, இந்தக் கட்டிடட்த்தில் ஒரு 36-மாடி கூட்டுரிமை குடியிருப்புத் தொகுதி; மற்றும் ஓர் அலுவலகத் தொகுதியும் உள்ளன. மெனாரா பல்நோக்கு *(Menara Multi Purpose)* என்ற 40 மாடி அலுவலகத் தொகுதியைக் கொண்ட முதல் கட்டம், 1994-இல் கட்டி முடிக்கப்பட்டது. பண்டார் ராயா மேம்பாடுகள் பெர்காட் நிறுவனத்த்தின் தலைமையகம், மெனாரா பல்நோக்கு கட்டிடத் தொகுதியில் உள்ளது.
# கெபிட்டல் சதுக்கம்

## வரலாறு

1930-களில், தற்போது கேப் சுகேர் *(CapSquare)* என்று அழைக்கப்படும் இந்த இடம்; ஒரு பொதுப் பூங்காவாகவும், ஈஸ்டர்ன் ஓட்டல் எனும் தங்கும் விடுதியாகவும் இருந்தது; இரண்டாம் உலகப் போருக்குப் பிறகு, இந்தப் பூங்காவில் பல திரையரங்குகள் உருவாக்கப்பட்டன.  
1997 ஆசிய நிதி நெருக்கடி காரணமாக 1997-ஆம் ஆண்டு முதல் கெபிட்டல் சதுக்கத்தின் கட்டுமானம் நிறுத்தி வைக்கப்பட்டது. அந்தக் கட்டத்தில் கெப்பிட்டல் சதுக்கத்தில் முழுமையாக முடிக்கப்பட்ட ஒரே கட்டமைப்பு மெனாரா பல்நோக்கு கட்டிடம் மட்டுமே ஆகும்.
# கெபிட்டல் சதுக்கம்

## வரலாறு

### மெனாரா பல்நோக்கு கட்டிடம்

மெனாரா பல்நோக்கு கட்டிடம் ஏற்கனவே 1994-இல் கட்டி முடிக்கப்பட்டது. ஓரளவு முடிக்கப்பட்ட கட்டமைப்பு சுமார் 10 ஆண்டுகளாக கைவிடப்பட்ட நிலையில் இருந்தது.  
இருப்பினும் 2008-ஆம் ஆண்டில் கட்டுமானங்கள் மீண்டும் தொடங்கப்பட்டு; 2011-ஆம் ஆண்டில் முடிவடைந்தன. கட்டிடம் கட்டுவதற்கான மொத்தச் செலவு RM 439 மில்லியன் ஆகும்.
# கெபிட்டல் சதுக்கம்

## அணுகல்

கெப்பிட்டல் சதுக்கத்திற்கு எதிரே முன்சி அப்துல்லா சாலை பேருந்து மையம் உள்ளது. ரேபிட் கேஎல்; SJ பேருந்து; சிலாங்கூர் பேருந்து மற்றும் கோ கேஎல் பேருந்துகள் போன்ற பேருந்துகள் சேவை செய்கின்றன.  
**குறிப்பு**  
| * | பெரும்பாலான அரசு பேருந்துகள் இலவசச் சேவையை வழங்குகின்றன | } |
| --- | --- | --- |
# கெபிட்டல் சதுக்கம்

## அணுகல்

### தொடருந்து நிலையங்கள்

கெப்பிட்டல் சதுக்க வளாகத்திற்கு அருகிலுள்ள தொடருந்து நிலையங்கள்:
- மஸ்ஜித் ஜமெயிக் எல்ஆர்டி நிலையம்
- பண்டாராயா எல்ஆர்டி நிலையம்
- பேங்க் நெகாரா கொமுட்டர் நிலையம்
- டாங் வாங்கி எல்ஆர்டி நிலையம்
# பகரோர் சட்டமன்றத் தொகுதி

**பகரோர் சட்டமன்றத் தொகுதி** *(Behror Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது அல்வர் மாவட்டத்தில் அமைந்துள்ளது. பகரோர், ஆழ்வார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.